**Implementačný manuál**

**Účasť na domácom a/alebo zahraničnom kurze/tréningu**

**Národný projekt NPC II- BA kraj**



Služba je poskytovaná v súlade s **Národným projektom NPC II- BA kraj**, ITMS 2014+313041I861

Podaktivita 1.3 Stážový program, Komponent č.2 Schémy na podporu malého a stredného podnikania v SR (schéma de minimis) v úplnom znení.

Poskytovateľ:

Vykonávateľ:

**Slovak Business Agency**

Karadžičova 7773/2

811 09 Bratislava – Staré Mesto

[www.npc.sk](http://www.npc.sk)

[www.sbagency.sk](http://www.sbagency.sk)

Telefón: +421 2 203 63 100

**Ministerstvo hospodárstva SR**

Mlynské nivy 44/a

827 15 Bratislava

www.mhsr.sk

www.opvai.sk

Telefón: +421 2 485 41 111

Vymedzenie pojmov

**Národný projekt NPC II- BA kraj –** jeprojekt Ministerstva hospodárstva ako Sprostredkovateľského orgánu pre Operačný program Integrovaná infraštruktúra (ďalej „OPII“), ktorý je spolufinancovaný Európskym fondom regionálneho rozvoja. V štruktúre OPII, Národný projekt NPC II-BA-kraj pokrýva oblasť zlepšovania podnikateľského prostredia, špecificky rozvoj a rast konkurencieschopných MSP v Bratislavskom kraji.

**Schéma na podporu malého a stredného podnikania v SR (schéma de minimis)** (ďalej „**Schéma**“) –je dokument Ministerstva hospodárstva, ktorý konkrétne popisuje oprávnené aktivity a služby, ktoré v rozsahu komponentov 1 až 12h) tejto Schémy realizuje Slovak Business Agency (ďalej len **„SBA“)**, a ktorými sa majú napĺňať špecifické ciele Národného projektu NPC II-Ba kraj, teda rozvoj a rast konkurencieschopných MSP v Bratislavskom kraji.

**Stážový program** **–** je jednou z hlavných podaktivít Národného projektu NPC II – Ba kraja. Služby tejto podaktivity sú konkretizované v komponentoch č.1 až 3 Schémy. Zahŕňajú možnosti zúčastňovať sa medzinárodných odborných podujatí, domácich a/alebo zahraničných kurzov/tréningov pre zamestnancov MSP, tiež poskytujú MSP možnosť zabezpečiť im procesné audity vykonané externými konzultačno-poradenskými spoločnosťami.

**Domáce a/alebo zahraničné kurzy/tréningy** – odborné podujatie zamerané na zvýšenie odbornej úrovne zamestnancov žiadateľa, ktorého výsledkom je zvýšenie konkurencieschopnosti samotného podniku na trhu.

**Výzva** *–* je verejne dostupná informácia o možnosti žiadať o služby Stážového programu. V prípade otvorenia Výzvy je táto uverejnená na webovom portáli npc.sk, v sekcii Služby (ďalej „**Výzva**“). Presne a jasne upravuje formálne a iné podmienky pre žiadateľov.

**Žiadateľ** *–* jepodnikateľsky subjekt spĺňajúci podmienky uvedené na str.4**,** ktorý zároveň splnil podmienky aktuálnej otvorenej Výzvy uverejnenej na portáli npc.sk. a odoslal prihlasovací formulár a povinné prílohy (ďalej **„Žiadosť**“).

**Opravený Prijímateľ podpory** *–* je podnikateľský subjekt spĺňajúci podmienky uvedené na str. 4, ktorý zároveň splnil podmienky Výzvy a bol schválený odbornou rozhodovacou Komisiou.

Čo zabezpečí služba (Oprávnené výdavky)

Za oprávnené výdavky služieb Komponentu č.2 Schémy sa považujú výdavky, ktoré vznikli SBA pri zabezpečení registrácie pre max. dvoch zamestnancov MSP, ktorý bola odbornou komisiou schválená ako Oprávnený Prijímatelia podpory. Ide najmä o výdavky vo forme zabezpečenia úhrady registrácie na kurz/tréning, a to formou:

- **registrácie na kurz/tréning** alebo **zabezpečením virtuálneho prístupu na online účasť**

Podpora je poskytovaná **nepriamo** vo forme bezodplatných služieb. Registrácia a samotný nákup sa zabezpečuje na strane Slovak Business Agency. Na poskytnutie podpory nie je právny nárok. Kapacitné a rozpočtové možností pri jednotlivých Výzvach sú v kompetencii príslušnej rozhodovacej Komisie. Rozsah ponúknutej pomoci bližšie definuje aktuálna Výzva alebo príslušná rozhodovacia Komisia.

Kto môže prijať podporu – formálne podmienky

Právnická osoba alebo fyzická osoba - podnikateľ (živnostník) spĺňajúca nasledovné podmienky:

* spĺňa definíciu malého a stredného podniku (MSP)
* sídli na území Bratislavského samosprávneho kraja

Ďalšie podmienky – postup prihlásenia

* registrácia na webovom portáli npc.sk,
* zapojenie sa do služby prostredníctvom aktuálne otvorenej Výzvy dostupnej na [www.npc.sk](http://www.npc.sk) v sekcii Služby/Medzinárodné podujatia, kurzy, exkurzie, veľtrhy, a to odoslaním formulára Žiadosti a príslušných povinných príloh,
* tlač formulára Žiadosti, ktorý bol Žiadateľovi doručený do e-mailovej schránky, jej podpísanie, oscanovanie a elektronické doručenie na: sp@npc.sk alternatívne je možné podpísanie žiadosti KEPom
* v rámci jednej otvorenej Výzvy je možné poslať max. dve Žiadosti

Žiadosť - povinné prílohy

* komplexné vyplnenie digitálneho formuláru na npc.sk/Služby
* životopis/y vyslaných zástupcov MSP
* podpísané vyhlásenie o spracovaní osobných údajov

Bližšie podmienky pre prihlásenie budú špecifikované v aktuálnych zneniach otvorených Výziev. Takéto podmienky zahŕňajú najmä, ale nie výlučne informácie o dátume začatia a ukončenia Výzvy, predpísané max. trvanie kurzu/tréningu, povinné miesto podnikania organizátora kurzu/tréningu, iné povinné podmienky potrebné pre kompletizáciu Žiadosti.

Vyradenie Žiadosti

Po prijatí Žiadosti spolu s povinnými prílohami Manažér Stážového programu (ďalej len „Manažér“) skontroluje formálne náležitosti a úplnosť Žiadosti. Žiadosť je záväzná, preto je Žiadateľ povinný ju vyplniť dôsledne a úplne. Všetky uvedené prílohy sú povinné. Nedoručenie ktorejkoľvek z príloh sa klasifikuje ako doručenie neúplnej Žiadosti.

Kontrola formálnych podmienok a kontrola predložených povinných dokumentov predstavuje prvé kolo výberového procesu. V prípade, že Žiadosť nie je kompletná alebo nie je v súlade s podmienkami uvedenými vo Výzve a Žiadateľ ani po vyžiadaní nedodá doplňujúce informácie v stanovenej lehote, Žiadosť bude vylúčená z výberového procesu. Žiadateľ je povinný tieto informácie doplniť **v lehote do 5 pracovných dní**.

Výberový proces

Žiadosti, ktoré spĺňajú formálne podmienky budú predložené na odborné posúdenie príslušnej Komisii.

O výsledkoch schvaľovania Žiadostí budú Žiadatelia neodkladne informovaní. Výsledky posudzovania Žiadostí budú zároveň verejne prístupné na webovom portáli [www.npc.sk](http://www.npc.sk) v sekcii [Aktuality/Výsledky výziev](https://www.npc.sk/sk/aktuality/category/vysledky-vyziev/) (najneskôr do 10 pracovných dní).

Úspešní Žiadatelia sú povinní **do 3 pracovných dní** od oznámenia o schválení ich Žiadosti záväzne potvrdiť svoj pretrvávajúci záujem zúčastniť sa zvoleného kurzu/tréningu a poskytnúť okamžitú súčinnosť potrebnú pre vypracovanie zmluvy. S vybranými Žiadateľmi, ktorí získajú podporu vo forme účasti na kurze/tréningu, je podpísaná Zmluva o poskytnutí pomoci. Za deň poskytnutia pomoci de minimis sa považuje nadobudnutie účinnosti zmluvy.

Výška predpokladanej poskytnutej pomoci de minimis, ktorá bude uvedená v zmluve sa vypočíta ako maximum hodnôt oprávnených výdavkov. Manažér programu oznámi Prijímateľovi podpory skutočnú poskytnutú výšku pomoci po ukončení aktivity.

Kritéria výberu Žiadateľov

Pre schválenie Žiadosti a poskytnutie pomoci je nevyhnutné splnenie formálnych podmienoka úspešné schválenie odbornou Komisiou.

Zoznam kritérií vyhodnocovaných počas rozhodovacej Komisie:

**a) kvalita vypracovania Žiadosti, stav MSP a produktu**

**b) potenciál rozvoja zamestnanca a firmy po prijatí služby**

Hodnotí sa, či/do akej miery:

* je Žiadosť zrozumiteľne a dostatočne vyplnená,
* je nastavenie biznis modelu relevantné,
* sú kľúčové produkty konkurencieschopné,
* sú očakávané ciele uvedené v Žiadosti realistické,
* má MSP dostatočne zmapované príležitosti a hrozby, ktorým aktuálne čelí,
* sú cieľoví zákazníci vhodne zvolení,
* je vybraná oblasť želaného rozvoja zamestnanca relevantná pre MSP,
* má podľa poskytnutých informácií zamestnanec potenciál a priestor vo firme sa ďalej rozvíjať,
* vysvetlil a prepojil žiadateľ, ako má absolvovanie kurzu zamestnanca prispieť k rozvoju MSP?

a iné.

Hodnotenie aktivity

Po absolvovaní podujatia je vybraný Žiadateľ povinný do lehoty uvedenej v Zmluve vypracovať a odovzdať spätnú väzbu absolvovanej aktivity, na základe ktorej bude SBA vyhodnocovať kvalitu poskytovaných služieb a možnosti ich zlepšenia. Klienti Stážového programu obdržia po ukončení služby Certifikát o absolvovaní kurzu.